ไหว้พระจันทร์
ประเภท: ประเพณีตามเทศกาล หรือประเพณี 12 เดือน,ประเพณีเกี่ยวกับการเฉลิมฉลองและเพื่อสิริมงคล
หัวเรื่อง: คนจีน,พระจันทร์
รายละเอียด: ประเพณีหรือเทศกาลไหว้พระจันทร์จัดขึ้นในวันขึ้น 15 ค่ำ เดือน 8 ของปฏิทินจีน หรือราวเดือนกันยายนถึงตุลาคม ในภาษาจีนเรียกว่า “จงชิว” หมายถึง “กึ่งกลางฤดูใบไม้ร่วง” หรือ “ครึ่งหนึ่งของฤดูใบไม้ร่วง” ในภาษาจีนจึงเรียกประเพณีไหว้พระจันทร์ในอีกหลายชื่อ อาทิ เทศกาลพระจันทร์ เทศกาลไหว้พระจันทร์ เทศกาลเดือนแปด เทศกาลชุมนุมพร้อมหน้า เทศกาลชมจันทร์ เทศกาลตามจันทร์ เทศกาลเล่นพระจันทร์ เป็นต้น เหตุที่ไหว้พระจันทร์ในฤดูใบไม้ร่วงเพราะเป็นฤดูที่ท้องฟ้าแจ่มใสมีเมฆน้อย และจะเห็นพระจันทร์ดวงกลมโตงดงาม
พื้นที่: ชุมชนเจริญไชย เยาวราช
ช่วงเวลา: ขึ้น 15 ค่ำ เดือน 8 ของปฏิทินจีน